**USPOMENA SA LIDL PARKINGA ZA POČETAK KAMPANJE „HOĆEŠ DA MENJAMO MESTA? POMERI SE S MESTA“**

Kompanija Lidl Srbija nastavlja realizaciju projekta „Hoćeš da menjamo mesta? Pomeri se s mesta“, koji već treću godinu zaredom sprovodi u saradnji sa **Nacionalnom organizacijom osoba sa invaliditetom Srbije – NOOIS.** Dodatnim obeležavanjem parking mesta namenjenim osobama sa invaliditetom na parkinzima ispred svojih prodavnica i intenzivnom komunikacijom o značaju ove teme, Lidl pored podrške, pruža pozitivan primer društvu i podiže svest javnosti o potrebama i pravima osoba sa invaliditetom. Ovogodišnji ciklus projekta počinje danas simboličnom aktivacijom „Uspomena sa Lidl parkinga“ koja će se u narednom periodu odvijati u čak sedam gradova u kojima se nalaze Lidl prodavnice.

„Uspomena sa Lidl parkinga“ sačekaće nesavesne vozače koji su svoje automobile nepropisno parkirali na mestima namenjenim osobama sa invaliditetom na parkinzima nekih od Lidl prodavnica u Beogradu, Čačku, Užicu, Zrenjaninu, Nišu, Prokuplju i Novom Pazaru. Bahati vozači će kao deo inicijative dobiti fotografiju svog vozila sa porukom koja skreće pažnju na to koliko ovakav način parkiranja može uticati na svakodnevicu drugih. Kompanija Lidl Srbija ovim aktivnostima, kao i prethodnih godina, podiže svest o značaju međusobnog poštovanja i ukazuje na mnogobrojne prepreke na koje nailaze osobe sa invaliditetom, usled nedovoljno razvijene svesti javnosti i vozača o njihovim potrebama.

Snažne poruke, koje se prenose putem brojnih aktivnosti projekta „Hoćeš da menjamo mesta? Pomeri se s mesta“, tokom prethodne dve godine, naišle su na veliko odobravanje javnosti i probudile su želju mnogih građana da na svoj način doprinesu rešavanju izazova sa kojima se pri parkiranju suočavaju osobe sa invaliditetom. Kompanija Lidl nastoji da svaki segment svog poslovanja ispuni brigom o zajednici i potrebama svih njenih članova, ali i da edukuje javnost o različitostima koje ne moraju biti prepreka, već osnov solidarnosti i podrške u svakodnevnom životu.

**O Lidlu**

Kompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje u 32 zemlje širom sveta, sa oko 12.200 prodavnica, kao i više od 220 logističkih centara i skladišta u 31 zemlji sveta.

Lidl je u Srbiji svoje prve prodavnice otvorio u oktobru 2018. godine i trenutno ima 72 prodavnice u 41 gradu širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ i „Top Employer Europe” već četvrtu godinu zaredom. Dodatno, u nezavisnim istraživanjima, potrošači u Srbiji su Lidl odabrali kao „Izabranu prodavnicu godine“, pečat koji dodeljuje organizacija „Izabran proizvod godine“, dok je na osnovu reprezentativnog uzorka Lidl u sklopu kampanje „Najbolje u Srbiji“ proglašen za „Miljenika potrošača“.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs) , Mob: +381 64 875 2671

Teodora Ivanović, RED Communication, Email: [teodora.ivanovic@redc.rs](mailto:teodora.ivanovic@redc.rs), Mob: +381 62 109 7896

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)